rlitschk/wikidir huggingface dataset:
De George (sin Name wird englisch; Tschortsch usgsproche) isch en Schwizer Mundartsänger us em Bärner Seeland. Em George sin richtige Name isch Andreas Schwab und er hät Johrgang 1969. Er isch zäme mit drü Gschwüschterte z Chaunech ufeme Buurehof ufgwachse und hät Landschaftsgärtner glärnt. Er wohnt mit sinere Fründin z Sisele. De George Schwab hät vo 1994 bis 1999 bi dä Bänd Stolen Tunes mitgmacht. Im 1999 hät er e aigni Bänd gründet, d George & Hardcore Troubadours. Bis 2002 hänt d Zämesetzig vo dä Bänd öpe gwächslet. 2003 händs de Name uf Georgeband kürzt, di ersti CD «Eifachs Spiel?» usägeh und als Vorgruppeä vo Plüsch, Florian Ast, usw. uufträte. Noch däm, das im 2006 di zwaiti CD «Adrenalin» usecho isch, hät de George ime Interwju zu mundart-rock.ch gsait: In erster Line wollten wir eigene Songs schreiben und für mich war es wichtig in meiner Muttersprache zu singen und texten. Denn nur so schaffe ich es wirklich das auszudrücken was ich will. Im 2008 isch CD «Härz» i d Läde cho und isch 11 Wuche i de Schwizer Hitparade gsi. Si häts aimol bis uf Platz 18 füre brocht. S vierte Album «Buuregiel» hät d Georgeband mit em Hitproduzänt Roman
Dr Geel Fluss (chin. 黃河 / 黄河, Huáng Hé, , Huanghe, Wade-Giles: Hwangho, Huang Ho, Huangho; mong. Hatan Gol) isch e as Strom klassifiziert Fließgwässer im Norde vu dr Volksrepublik China. Noch em Jangtsekiang isch er dr zweetlengscht Fluss vu China un dr viertlengscht Fluss vu dr Ärd. Zue ssyre Lengi git s abhängig vum Mässverfahre unterschidligi Zahle: 4.845 Kilometer isch di gängig Aagab un diejenig, wu in verschidene Lexika z finden isch; di grescht in diverse Medie gnännt Lengi isch 5.464 Kilometer. Syy Yyzugsbiet umfasst 752.000 km². Syy Name drait dr Fluss wäg syre geellächte Farb, wu dur abdraite Less entstoht, wu iber Bäch un Näbeärm in dr Flusslauf chemme. D Quäll vum Geele Fluss lyt im Hochland vu Tibet, rund 200 Kilometer nerdlig vu dr halbe Luftliniew zwische Lhasa, dr Hauptstadt vum Autonome Biet Tibet, un Xining in dr tibetisch bregte Region Amdo. Dert lyt si im Gebirgszug Bayankara Shan (sidlig vum Kunlun Shan) rund 450 Kilometer eschtlig vum Quällbiet vum Jangtsekiang, im Weschte vu dr See Ngoring Tsho un Kyaring Tsho un nordweschtlig vum „Stärnemeer“ (Xingsuhai), eme felsig-steppenartige Biet. Vu syre Quäll uus durquert dr Geel Fluss ersch di beede See Kyaring Tsho (Tsaring-nor) un Ngoring Tsho
Dr Bielersee (fr. Lac de Bienne) isch zäme mit dem Murtesee u dem Nöiäburgersee eine vo de drü grosse Jurasee ir Schwyz. Dr See isch 15 km lang u max. 4,1 km breit. Syni Flächi betreit 39,3 km², die maximali Tiefi isch 74 m. Dr Inhaut isch rund 1,12 km³. By Normauwasserstand isch dr Seespiegu uf 429 m ü. M.. Dr Bielersee het es Ynzugsgebiet vo 8'305 km². Dr mittleri Abfluss isch by 244 m³/s. Die theoretischi Ufenthautszyt vom Wasser im See betreit nume 58 Tag. Die wichtigscht Zueflüss sy d Aare, die 1878 byr erschte Juragewässerkorrektion i de See umgleitet worde sy, dr us em Nöiänburgersee kommendo Zihlkanal, dr Twannbach und d Schüss. Dr bedütendschti Uferort vom Bielersee isch d Stadt Biel/Bienne. Da sech dr Bielersee uf dr Sprachgränze zu dütsch u französisch befindet, hei verschiedeni Ortschafte rund ume See ou zwöisprachigi Näme. Nied aui sy no im Gebruuch. Bipschal-Bévesier Erlach-Cerlier Gaicht-Jugy Ins-Anet Landern-Le Landeron Ligerz-Gléresse Lüscherz-Locras Mörigen-Morenges Neuenstadt-La Neuveville Nos-Nods Prägelz-Prèles Schafis-Chavanne Schernelz-Cernaux Tüscherz-Daucher Twann-Douanne Vinelz-Fénil Vingelz-Vigneulles Wingreis-Vingra Sankt Petersinsel-Ile Saint-Pierre Di wichtigscht Attraktion vom Bielersee isch d Sankt-Petersinsle by Erlach, wo sech unger angerem dr Jean-Jacques Rousseau es paar Woche uufghaute het.
D Karibik isch e Region im westlige, dropische Däil vom Atlantische Ozean nördlig vom Ekwator. Si bestoot us em Karibische Meer und de Insle und Inselgruppe dört, de Westindische Insle. D Karibik het iire Naame vom Volk vo de Karibe überchoo, wo die schbanische Eroberer uf de Chliine Antille aadroffe häi. Im Ruum vo dr Karibik lääbe hüte öbbe 36 Millioone Mensche vo verschiidenster Härkumft. Näbe de Uriinwooner, wo s hüte nume no wenig drvo git, si s vor allem Lüt, wo ursprünglig vo Afrika und Öiropa choo si, Kreole, und Inder (vor allem uf Trinidad und Tobago) und Chineese uf de verschiidene Insle vo dr Karibik. Schbanisch und Änglisch si d Hauptsprooche in dr Karibik. Änglisch schwätze obbe 24 Brozänt, Schbanisch öbbe 70 Brozänt. Usserdäm redet mä Französisch in de franzöösische Gebiet, Holländisch und verschideni Kreolsprooche. Dr grösst Däil vom Karibische Meer, wo im Kaimangraabe bis zu 7'680 m dief isch, befindet sich uf dr Karibische Blatte, nume dr Nordwestdäil uf dr andere Site vom Diefseegraabe, lit uf dr Nordamerikanische Blatt. Vor de Entdeckige im 1. Joorduusig vor dr Zitwändi si d Arawak-Indianer vo Venezuela us uf die karibische Insle choo. Vo Trinidad us häi si sich gege Norde
Dr Christoph Kolumbus (ital. Cristoforo Colombo, schban. Cristóbal Colón, port. Cristóvão Colombo, ängl. Christopher Columbus, latinisiert Columbus, iidütscht Kolumbus; * um 1451 z Genua; † 20. Mai 1506 z Valladolid) isch en italiänische Seefaarer in schbanische Dienst gsi, wo im Joor 1492 Amerika widerentdeckt het. Wie mä hüte wäiss, isch dr amerikanischi Kontinänt scho öbbe 500 Joor vor em Kolumbus vom Leif Eriksson oder andere Isländer entdeckt worde. Ass dr Kolumbus bis hüte äinewääg as dr öiropäisch Entdecker vo Amerika aagluegt wird, chunnt drvo, ass es erst wäge sine Räise Lüt us andere Kontinänt in gschichtliger Zit Amerika duurhaft häi afo kolonisiere. Dr Kolumbus het e westlige Seewääg vo Öiropa uf Ostasie welle finde und isch am 12. Oktober 1492 uf äinere vo de Karibische Insle, wo im amerikanische Kontinänt vorglaageret si, glandet. Är sälber het bis zu sim Dood glaubt, ass er e Wääg uf „Hinderindie“ entdeckt het. Er het aber nie glaubt, wie mä hüfig säit, ass er z Indie sälber aachoo sig. Wie mä sini Daate und Läistige sött bewärte, do drüber wird hützudags vil diskutiert. Uf dr äinte Site isch si Entdeckerdrang und si Muet, in unbekannti Gwässer vorzstoosse, uf dr andere ass d Schbanier druf
Dr Regionali Naturpark Lothringe (franzöösisch Parc naturel régional de Lorraine) lit in dr franzöösische Region Lothringe in de Departemänt Meuse, Meurthe-et-Moselle und Moselle. Dr Park bestoot us zwäi Gebiet, wo vonenander drennt si. Dr westlig Abschnitt wird vo de Flüss Maas und Mosel begränzt und chunnt im Süde bis öbbe zur geografische Bräiti vo Nancy, im Norde bis zu dere vo Metz. Dr östlig Abschnitt umfasst s Gebiet zwüsche Seille und Saar westlig vo Sarrebourg. D Parkverwaltig het iire Sitz z Pont-à-Mousson (48° 54′ 28″ N, 6° 3′ 21″ O48.9077777777786.0558333333333Koordinate: 48° 54′ 28″ N, 6° 3′ 21″ O). Dr Naturpark isch 1974 gründet worde, umfasst e Flechi vo öbbe 220'000 Hektare und en Iizugsgebiet mit öbbe 72'000 Iiwooner in 193 Gmäinde. Acht Zuegangsort si mit em Park assoziiert, wo usserhalb vom Park lige: Im westlige Abschnitt isch dr Höhezug Côtes de Meuse, wo östlig dr Maas nooch goot. Er isch vo dichte Wälder bewaggse, wäärend dr Höhezug zum Daal vo dr Mosel (Côtes de Moselle) eender agrarisch, vor allem für e Wiibau gnutzt wird. Drzwüsche lige die markante Ebene vo Woëvre und Haye, wo bsundrigs vo iirem chalchhaltige Undergrund brägt si. Do het s rund um e Lac de Madine
D Nied (im Ober- und Middellauf: Nied Française, dt: Franzöösischi Nied) isch e Fluss, wo dur die franzöösischi Region Lothringe und s dütsche Saarland fliesst. D Kwelle vo dr Nied isch im Gebiet vo dr Gmäind Marthille, im Departemänt Moselle, het dört dr Naame Nied Française und fliesst im Groosse Ganze gege Nordweste. Östlig vo Metz biegt si uf Nordoste ab und chunnt uf Condé-Northen (dt.: Konden), wo vo rächts iire Schwösterfluss Nied Allemande (dt.: Dütschi Nied) iimündet. Vo doo aa isch iire Naame Nied und noch ere Lengi vo 97 Kilometer fliesst si zwüsche Guerstling und Niedaltdorf über d Staatsgränze zwüsche Frankriich und Dütschland. Denn goot s no 17 Kilometer uf dütschem Hohäitsgebiet und si mündet noch ere Gsamtlengi vo 114 Kilometer im Gebiet vo dr Gmäind Rehlingen-Siersburg as lingge Nääbefluss in d Saar. Frankriich: Marthille Rémilly Courcelles-sur-Nied Pange Pont à Chaussy, Gemeinde Courcelles-Chaussy Condé-Northen Freisdorf Bouzonville Filstroff Gerstlingen Dütschland: Niedaltdorf Hemmersdorf Siersburg Eimersdorf S franzöösische Arrondissement Boulay-Moselle wird turistisch as s Niedland (Pays de Nied) vermarktet. Zwüsche de bäide Schwösterflüss, dr dütsche und dr franzöösische Nied, goott d Sproochgränze zwüschen em moselfränkische „Platt“ und de franzöösische Dialäkt duure und eso au die dütsch-franzöösischi Sproochgränze. Commons: Nied – Sammlig
Die tschechischi Sprooch (tschechisch: český jazyk, bzw. čeština) ghöört zum westslawische Zwiig vo dr indogermanische Sproochfamilie. S Tschechische wird vo öbbe 12 Millioone Mensche as Muetersprooch gschwätzt (Stand: 1999). Vo deene lääbe 10 Millioone z Tschechie, wo s d Amtssprooch isch. Sit em 1. Mai 2004 isch Tschechisch au en Amtssprooch vo dr EU. D Wüsseschaft, wo sich mit dr tschechische Sprooche befasst, isch d Bohemistik. Tschechisch und Slowakisch stöön sich seer nooch und si geegesitig verständlig. Schriftlig underschäidet mä die bäide Sprooche am äifachste dur d Buechstaabe ř, ě und ů, wo s im Tschechische git aber nit im Slowakische. Hingeege git s d Buechstaabe ä, ľ, ŕ, ĺ und (e Difthong) ô nume im Slowakische. D Konsonantekombinazioone dz und dž und d Difthong ia, ie, iu, wo im Slowakischen hüfig si, chömme im Tschechische nume seer sälte oder überhaupt nit vor. Wil iiri Sprooche sich so äänlig si und wil si e gmäinsami Gschicht häi und lang in dr Tschechoslowakei verbunde gsi si, verstöön d Slowake und d Tscheche enander relativ broblemloos, allerdings isch s dür die jüngeri Generazioon, wo noch dr Drennig vo dr Slowakei und Tschechie sproochlig sozialisiert worden isch, scho e chli schwiiriger. Drotzdäm wärde
Dr Sidlig Ozean, au Sidpolarmeer, Sidligs Yysmeer, Antarktische Ozean oder Antarktik gnännt, isch mit 20,327 Mio. km² vor em Arktische Ozean (Nordpolarmeer) dr zweetchlaischt Ozean vu dr Ärd. Dr Sidlig Ozean umfasst dr Meeres-Beraich sidlig vum 60. Braitegrad bzw. sidlig vu dr Antarktische Konvergänz. Dodermit wäre d Meeresbiet zämmegfasst, wu dr Kontinänt Antarktika (vilmol au fälschligerwys Antarktis gnännt) umgän. In Richtig Norde goht er in dr Atlantik, dr Indisch Ozean bzw. dr Pazifik iber. Dr Name Sidlig Ozean (ängl. Southern Ocean) isch im Friejohr 2000 vu dr Internationale Hydrografische Organisation (IHO) offiziäll bschlosse wore. Bis dert sin di antarktische Meeresbiet Sidligs Yysmeer gnännt wore. Dr Sidlig Ozean wird unterdailt in e Atlantische, en Indische un e Pazifische Sektor, rächtlig definiert im Antarktisvertrag. Di natyrlig Gränz wird dur di antarktisch Konvergänz bildet, d Zone, wu di chalte Wassermasse vum Sidlige Ozean uf di warme Wassermasse vum Norde dräffe. Si verlauft zwisch em 40. un 60. Braitegrad un schwankt im geografische Verlauf un au no Johreszyt. Dr Sidliche Ozean het e Uusdehnig vu rund 20,327 Mio. km². Im Atlantisch-Indische-Sidpolarbecki isch er bis 5805 m dief. Die dief Stell lyt bi 61° 0′ 0″ S, 44° 0′ 0″ O-6144-5805. Im Sidlige Ozean het
D Saar (frz. la Sarre, lat. Saravus) isch e Fluss z Frankriich (Elsass, Lothringe) und Dütschland Si het e Lengi vo 227 Kilometer und isch dr grösst Nääbefluss vo dr Mosel. S Iizugsgebiet isch 7'431 Kwadratkilometer grooss, 3'605 z Dütschland. D Saar isch as Saravus zum erste Mol schriftlig erwäänt worde im Gedicht Mosella vom römische Dichder und Staatsbeamte Decimus Magnus Ausonius (310–393 noch dr Zitwändi). D Kwelle vo dr Saar si in de Vogese. Die Rooti Saar (la Sarre rouge) und die Wissi Saar (la Sarre blanche) si die bäide Kwellflüss vo der Saar, au wenn die Wissi Saar e chli lenger isch. Bi Saarburg chömme die bäide zämme. D Saar fliesst zerst dur s Elsass und Lothringe, bi Saargmünd, an dr franzöösisch-dütsche Gränze fliesst iire grösst Nääbefluss, d Blies in sä. Denn goot si dur s Saarland, wo noch em Fluss benennt isch und dur Rhiiland-Pfalz, wo si bi Konz in d Mosel mündet. Bis uf Saargmünd uufe isch d Saar schiffbar. D Groossschiffaart chunnt bis uf Saarbrügge. Thomas Strauch: Saar-Kohlen-Kanal: ... - Ein preußisch-französisches Gemeinschaftsprojekt im 19. Jahrhundert. Jahrbuch zum Bergmannskalender 2009, S. 136-150, Herausgeber: RAG Aktiengesellschaft M. Eckoldt (Hrsg.), Flüsse und Kanäle, Die Geschichte der deutschen
S Quartär isch dr jingscht Zytabschnitt vu dr Ärdgschicht mitsamt dr „Jetzzyt“. In dr Historische Geologi rebresentiert s Quartär e chronostratigrafisch Syschtem bzw. e geochronologischi Period. S fangt vor rund 2,6 Millione Johr vor hite aa un umfasst s gsamt letscht Yyszytalter un au dr Zytruum vu dr Mänschwärdig vum hitige Mänsch. Derwylscht d Antarktika scho lenger vergleschteret gsii isch, isch s am Aafang vum Gelasium au zue Vergletscherige in dr Nordhemisphäre chuu. Dr Aafang vu däre Veryysigsperiod, wu mit eme Wächsel vu Chaltzyte un Warmzyte bis hite goht, wird vu dr Geologe as gaigneti Abgränzig vum Quartär vum vorige Zytabschnitt vum Neogen aagsääne. Dervor isch langi Zyt d Gränz zwische „Tertiär“ un Quartär vor 1,806 Millione Johr zoge wore. Wäg dr no geologische Maßstäb relativ churze Zytduur vum Quartär un syre unterschidlige Entwicklig im marine un im kontinäntale Beraich isch e schlissigi Abgränzig zum Zytruum dervor nit oder nume schlächt megli gsii, d Gränz zum Tertiär isch arg umstritte gsii. Des het anne 2004 sogar derzue gfiert, ass d Uusdruck Tertiär un Quartär us dr Geologische Zytskala gstriche wore sin. Anne 2005 sin d Bemiejige vu dr verschidene Verainigunge fir Quartärgeologi erfolgryych gsii, ass zmindescht em Uusdruck „Quartär“ wider
D Uni vo Rio de Janeiro isch di gröschti Universität vo Rio de Janeiro, Brasilie. Im Joor 2009 het d Uni 1'009 Dozänte gha, 13'623 Studänte, drvo 5'300 Doktorante und 970 Postgraduierti. S CEFET-RJ bietet Kürs und Usbildigsprogramm uf verschiidene Ebene vo dr sekundäre und tertiäre Bildig in nüün Campus in siibe verschiidene Stedt vom Bundesstaat aa. D Institution as Schuel unterstoot uf der Bundesebeni em brasilianische Bildigsministerium. Homepage vo dr Universidät Cefet-RJ. Archiviert vom Original am 24. September 2019; abgruefen am 26. Dezember 2019.
S Byzantinische Riich (griechisch Βυζαντινή Αυτοκρατορία, offiziell immer Βασιλεία τῶν Ῥωμαίων [„Kaiserriich vo de Römer“], zitgenössischi Churzbezäichnig Romania/ Ῥωμανία), abkürzt au nume Byzanz (griechisch Βυζάντιο[ν]) oder, wäge dr historische Häärkumft, s Oströmische Riich, isch e Kaiserriich im östlige Middelmeerruum gsi. Es isch in dr Spootantike noch dr Riichsdäilig vo 395 us dr östlige Helfti vom Römische Riich enstande und isch mit dr Eroberig vo Konstantinopel dur d Osmane im Joor 1453 undergange. S Riich isch am Aafang bis zur arabische Halbinsle gange und noch Nordafrika bis zum Atlantik, isch aber sit em 7. Joorhundert witgehend uf Chläiasie und Südosteuropa beschränkt gsi. Es isch vo dr Hauptstadt Konstantinopel (em hütige Istanbul, wo män em au Byzanz gsäit het) us regiert worde. Dr bekannti Byzantinist Georg Ostrogorsky het s Byzantinische Riich as e Mischig us römischem Staatswääse, griechischer Kultuur und christligem Glaube charakterisiert. D Bezäichnig Byzantinischs Riich, wo vo dr Hauptstadt abgläitet isch, isch nume in dr modärne Forschig üüblig. Die domolige Zitgnosse häi sä nit brucht, si häi au nit vo „Byzantiner“ sondern immer no vo „Römer“ (in dr modärne Forschig: „Rhomäer“) oder (im latiinische Weste) vo „Grieche“ greedet. In dr modärne Forschig däilt mä d Gschicht vom Byzantinische Riich in
Dr Alfred Gilgen (* 28. November 1930 in Züri; † 12. Februar 2018) isch e Schwiizer Politiker (LdU) gsi. Dr Gilgen isch 24 Jaar Zürcher Erzieigsdiräkder gsii. Dr Gilge hed Medizin ar Uni Züri schdudiert. 1959 isch er zum erschde Mal i Zürcher Kantonsrat gwählt u 1963 widergwählt worde. 1969/70 isch er Bresidänt vom Kantonsrat gsii. 1971 isch er Regierigsrat (das heisst Kantonsregierig) gsii u hed i däre Funkzioon ds Ressort vor Erziehigsdiräkzion übernoo, won er ire ungwönlech langen Amtsziit vo 24 Jaahr gleited hed. I de Jaar 1975/1976, 1982/1983, 1987/1988 u 1991/1992 isch er Regierigsbresidänt gsii. Wärend siren Amtsziit as Bildigsdiräkder vo Züri hets vili Polemike gä. Bekannt isch e Färnsedebatte worde mid ihm, wo der Dialog mit Schdudänte gschitteret isch. Ir Schwiizer Armee hed er dr Rang vom ne Oberschd gha. Als Regierungsrat wieder – Alfred Gilgen – Landesring LdU. Blakat uf dr Website vor Zürcher Hochschule der Künste Kurzbiographie, zh.ch Christoph Wehrli: Ein Politiker mit Prinzipien und Humor – zum Tod von Alfred Gilgen. Nachruef i: Neue Zürcher Zeitung vom 13. Februar 2018. Ruedi Baumann, Daniel Schneebeli: Er war die Reizfigur für die Achtziger-Bewegung. Nachruef i: Tages-Anzeiger.ch vom 13. Februar 2018. Todesaazeige (Memento vom 15. Februar 2018
Scheidegg stoht för folgendi Ort z Dütschland: d Marktgmaind Scheidegg im Landchrais Lindau (Bodesee) z Bayern i de Schwiz: Weiler oder Ort i de Gmainde Attighuise UR (2x), Schwende AI, Wald ZH, Stettfurt TG, Oberurne GL, Diemtige BE, Megge LU, Seelisbärg UR, Emette NW, Beggeried NW (2x), Isetal UR, Lungere OW, Paist GR, Wolfeschiesse NW en Ort im Kanton Schwyz, d Rigi Scheidegg en Passübergang vo Grindelwald noch Luterbrunne, Kanton Bärn, di Chlii Scheidegg en Passübergang vo Grindelwald is Rychebachtal, Kanton Bärn, di Gross Scheidegg d Burgruine Scheidegg im Kanton Basel-Land en Berg oder Bergkamm im Napfgebiet, d Ober Scheidegg
Schoideck isch e Marktgmuind im schwäbische Landkrois Linde in Bayern. S isch en staatlich anerkannte Kneippkurort un au en hoilklimatische Kurort. Schoideck lyt uf guet 800 bis 1000 Meter über Meer uf nem Bergrugge nödlig vum Pfänder. Schoideck liit im Weschtallgai an dr Grenze zua Vorarlberg uf guet 800 bis 1000 Meter iber Meer uf ma Bergrugge nerdlich vom Pfänder. Vo dr Gmarkung sin 56,3 % Landwirtschaftsfleche, 33,5 % Wald, 9,4 % Sidlungsfleche un 0,8 % sunschtige Fleche. Zua Schoideck gheret d Derfer Schoideck, Böserscheidegg, Forst, Hammerbühl, Haus, Kinberg, Lindenau, Neuhaus un Scheffau, d Wiiler Ablers, Allmannsried, Buflingsried, Denzenmühle, Ebenschwand, Forstenhäuser, Gretenmühle, Hagspiel, Haslach, Hummel, Leintobel, Oberbuchenbühl, Oberstein, Rorgenmoos, Schalkenried, Unterschwenden un Unterstein, d Gheft Ablermühle, Aizenreute, Bärfallen, Bieslings, Brand, Bronschwand, Bühl, Bux, Diethen, Ellersreute, Fürstenmühle, Geisgau, Greifen, Häuslings, Häuslingsmühle, Hochberg, Katzenmühle, Lötz, Rappenfluh, Reute, Rickenbach, Schirpfentobel, Schmalzgrube un Zollamt un s Sanatorium Oberschwenden. Schoideck ischt zum erschte Mol gnennt worda im Johr 1255. Dr Uusländeraadoil isch 2011 bi 7,9 % gleage. 77,1 % vo dr Iiwohner sin im Johr 1987 remisch-katholisch gsi, 16 % evangelisch. Dr Turismus hot fir Schaideck a grossi Bediitung. S liit an dr Weschtallgaier Keasstroß, ma ka Wintersport betribe un s hot a Kurhuus. Schoideck
De François Gérard Georges Nicolas Hollande [fʁɑ̃swa ɔlɑ̃d] (* 12. Àuigscht 1954 z Rouen) ìsch en französische Politiker. Vom 15. Mai 2012 bis 14. Mai 2017 isch er Präsident vo de Französische Republik und Co-Fürst vo Andorra gsi. De François Hollande isch z Rouen in de Normandie uf d Wält cho. Nach em Bsuech vom Lycée Pasteur z Neuilly het er Rächtswüsseschafte an de Universität Paris II schtudiirt und er het am Institut für Politischi Studie, de Handelshochschuel HEC und de École nationale d’administration (ENA) z Paris Abschlüss gmacht. Scho im 1974 het er de François Mitterrand aktiv im Wahlkampf unterstützt. Ab em 1980, nach sim Abschluss an de ENA, het er am Rechnigshof gschaffet. An de ENA het er d Ségolène Royal kenneglehrt gha, mit er nöd ganz 30 Johr in ere Bezihig gläbt het und mit der er viir Chind het. Im 2007 hei sich di beide trännt. Im 1979 isch er Mitgliid vo de Parti Socialiste (PS) worde und 1981 het er s erschti Mol für en Sitz im Parlament kandidiirt, het aber gäge de Jacques Chirac verlore. Im 1983 isch de Hollande Büroleiter vom Pressesprecher vo de Regiirig vom Pierre Mauroy worde und im gliiche Johr
D Eroberig vo Konstantinopel im Joor 1453 dur d Osmaane het em Byzantinische Riich en Änd gmacht. Dr osmaanisch Sultan Mehmed II. het mit 50'000–100'000 Maa wääred fast zwäi Mööned d Stadt Konstantinopel belaageret, wo vo öbbe 6'000 bis 10'000 Soldate under em Kaiser Konstantin XI. verdäidigt worden isch. E wichdigi Rolle bi dr Belaagerig häi d Kanoone vom Mehmed gschbiilt. Am 29. Mäi häi d Osmaane e Sturmaagriff uf em Land und uf em Wasser uf d Muure gmacht. Wo d Janitschare in d Stadt iibroche si, het sich die byzantinischi Armee schnäll ufglööst. D Stadt isch vo de osmaanische Drubbe blünderet und e Däil vo de Iiwooner isch ermordet worde. Mit em Fall vo Konstantinopel häi d Osmaane iiri Posizioon in dr Lewante gsterkt und häi sich afo gege Weste und Norde wände. Georgios Phrantzes (Sphrantzes): Chronicon, in: E. Bekker (Hrsg.), Corpus Scriptorum Historiae Bytantinae, Bonn 1838. Nicoló Barbaro: Giornale dell' assedio di Constantinopoli. E. Cornet (Hrsg.), Wien 1856. Michael(?) Dukas: Historia Turco-Byzantina: in: E. Bekker (Hrsg.), Corpus Scriptorum Historiae Bytantinae, Bonn 1834. Kritoboulos: De rebus gestis Mechemetis, in: Müller (Hrsg.), Fragmenta historicorum, V, o.O. 1883. Michael Konstantinovic von Ostrovica: Polnischer Janitschar, in: A. Galezowsky (Hrsg.): Zbior Pisarzow
Bi dr römische Riichsdäilig vo 395 isch noch em Dood vom Kaiser Theodosius I. s Imperium Romanum in e westligi und en östligi Helfti däilt worde. Jedes vo dene Däilriich het en äigene Kaiser gha. Dr erst oströmisch Kaiser isch im Theodosius si elter Soon Arcadius gsi, dr erst weströmisch Kaiser si jünger Soon Honorius. D Residänz vom Kaiser vom Oste isch Konstantinopel gsi, im Weste het dr Hoof zerst z Mailand und spööter mäistens z Ravenna residiert, sälte au z Rom. D Zitgenosse häi bäidi Riichsdäil wiiterhi as Däil vom ene äinzige Riich aagluegt. D Stadt Rom isch zwar politisch ooni Iifluss gsi, het aber in dr Ideologii e groossi Rolle gschbiilt. Im Joor 476, wo Westrom undergangen isch, isch au d Riichsdäilig ume gsi, und es het wider numen en äinzige Kaiser, dä z Konstantinopel, gee. Paul S. Barnwell: Emperors, Prefects and Kings. The Roman West 395–565. London 1992. William Bayless: The political unity of the Roman Empire during the desintegration of the West, A. D. 395-457. Providence 1972. Heinz Bellen: Grundzüge der römischen Geschichte III. Die Spätantike von Constantin bis Justinian. Darmstadt 2003. Émilienne Demougeot: De l’unité à la division de l’empire Romain (395–410). Paris 1951. Ferdinand
Arija Arija isch e Power Metal-Band vo Russland, si isch 1985 gründet worde und het iirem Debütalbum Мания величия (Manija Welitschija, dütsch: Gröössenwahn) uusebrocht. Es het nid lanbg brucht und d Band isch im ganze Land bekannt gsi und zelt hüte z Russland zum Top in iirer Musigrichdig. D Medie rede von ere as Iron Maiden vo Russland, au wenn mä iiri Musig nume uf de erste Album diräkt cha vergliiche. Im Joor 2002 häi die meiste domolige Mitgliider Arija verloo und si zur Band Kipelow gange, wo noch iirem Gründer und Sänger Waleri Kipelow benennt isch. In Westeuropa isch Arija relativ unbekannt. Zwei Mitgliider vo dr Band Rammstein, dr Till Lindemann (Gesang) und dr Richard Kruspe (Gitarre), häi dr Arija-Ditel Schtiel (Штиль) in ere Kompilation neu ufgleit, wo zum Aalass vom hundertjööhrige Firmejubileum vo Harley-Davidson ufgno und in ere Uflaag vo nume 400 Exemplar veröffentlicht worde isch. Мания величия (1985) С кем ты? (1986) Герой асфальта (1987) Игра с огнём (1989) Кровь за кровь (1991) Ночь короче дня (1995) Генератор зла (1998) Химера (2001) Крещение огнём (2003) Армагеддон (2006) Феникс (2011) Websiite